**Søknad om fritak fra verv som sametingsrepresentant - Ellinor Skartland**

#

# Saksframlegg

# Ellinor Skartland ber/søker i e-post datert 07.10.21 om fritak fra sitt verv som 5. vararepresentant for Norske Samers Riksforbund i valgkrets 1 Østre 2021-2025. Bakgrunnen for dette er at hun har begynt som journalist i NRK.

#### Vurdering

Samelovens §2-9 Fritak og uttreden i valgperioden sier følgende:

# *Medlemmer av Sametinget som ikke kan skjøtte sine plikter i vervet uten uforholdsmessig vanskelighet, kan av Sametinget etter søknad fritas fra vervet for en bestemt tid eller for resten av valgperioden.*

# Plenumsledelsen mener at vervet som representant eller vararepresentant kan være vanskelig å kombinere med det å være journalist i NRK, men at dette nødvendigvis ikke behøver å være tilfelle. Grunnlaget for å vurdere dette må være hvilket saksområde journalisten skal dekke. I dette tilfellet er spørsmålet om NRK kan bruke Skartlands kompetanse som journalist så lenge hun er vararepresentant i Sametinget.

Skartland er 5. vararepresentant for Norske Samers Riksforbund i Østre valgkrets. Selv om en vararepresentant ikke er like synlig som en fast representant, så er det likevel slik at å være journalist med politiske saker som sitt arbeidsområde, kan være vanskelig å forene med oppgavene som vararepresentant, også om man er siste vara i valgkretsen.

På bakgrunn av dette mener plenumsledelsen at Skartlands stilling som journalist oppfyller kravene i samelovens §2-9 og at Ellinor Skartland bør fritas som vararepresentant.

## Forslag:

Ellinor Skartland fritas fra sitt verv som 5. vararepresentant for Norske Samers Riksforbund i valgkrets 1 Østre ut valgperioden 2021-2025. Fritaket opphører dersom han slutter i sin stilling i NRK før valgperioden utløper.